4 properties for sale in Pencoed, Bridgend, Wales
Heol Bryncwtyn Pencoed Bridgend Cf35 5px
Dol Wen Pencoed Bridgend Cf35 6rs Swart Vrydag vir Maggie | Oudtshoorn Courant
Weermagmoord: Titus en Mooi skuldig.
Journalist Liezl van Niekerk | Friday, 06 December 2019, 09:59
Boqwana se uitspraak het reeds Donderdag begin. Sy het met 'n uitgebreide opsomming van die 22 staatsgetuies begin en weer klem gelê op die grusame wyse waarop Preston vermoor is.
Sy kakebeen is gebreek nadat hy vermoedelik met 'n hamer geslaan is. Hy het verskeie sny- en steekwonde aan sy lyf gehad wat met 'n mes toegedien is, en is ook verskeie kere met die hamer geslaan. Hy is uiteindelik aan bloedverlies dood.
Magdaleen Titus stap uit die selle na haar skuldigbevinding.Sy het ook tydens haar uitspraak haar redes gegee oor waarom sy Mooi se verklaring na die verhoor-binne-verhoor aanvaar het.
Mooi se regsverteenwoordiger het beswaar aangeteken oor die gebruik van die verklaring in die hof as 'n bewysstuk omdat Mooi gesê het hy het die verklaring onder dwang afgelê en omdat hy gebombardeer is met Sixabiso Klip se verklaring.
Volgens Boqwana het sy die verklaring aanvaar omdat daar geen bewys was dat Mooi deur Sixabiso Klip, die verdagte wat reeds gevonnis is, se verklaring gebombardeer is nie. Sy grondwetlike regte is ook nie benadeel nie. Sy het hom ook as 'n swak getuie beskryf en sy voel dat hy homself weerspreek het.
Boqwana het verder in haar uitspraak gesê dat Titus 'n swak getuie was en dat sy haar weergawe oor moord aangepas het soos die staat vrae aan haar gevra het. Volgens die regter was Titus die meesterbrein agter die moord op haar man en sy het die feit dat Titus vir Klip as meesterbrein probeer uitmaak het, verwerp.
Natasha Stuurman en haar regsverteenwoordiger Lizanne Prinsloo na sy onskuldig bevind is.Die regter het Stuurman en MJ op beide aanklagte teen hulle onskuldig bevind. Volgens haar kon die staat nie bo redelike twyfel bewys dat hulle by die beplanning van die moord betrokke was nie.
Van links is Justice Mooi, Magdaleen Titus, Natasha Stuurman en Masithembe January.Volgens haar is daar buitengewone omstandighede vir borgtog wat weer aan haar toegestaan kan word. Sy het aangevoer dat sy die R30 000 wat sy aanvanklik betaal het vir borgtog nodig het vir haar kinders, dat sy nie 'n vlugrisiko is nie en dat sy graag haar twee dogters op die vonnisoplegging wil voorberei.
Adv. Christènis van der Vijver het egter gesê dat Titus nie haar kinders se belange as buitengewone omstandighede kan gebruik nie omdat sy nie hulle belange in ag geneem het toe sy hul pa laat vermoor het nie. Volgens Van der Vijver, is Titus wel 'n vlugrisiko omdat sy 'n baie lang vonnis in die gesig staar.
Regter Boqwana het nie die borgtogaansoek toegestaan nie. Die saak is vir vonnisoplegging tot 3 Februarie uitgestel.
Posted on: 09:59 Fri, 06 December 2019